**Информация за държавни такси, събирани по дела, подсъдни на Административен съд- Хасково**

**1.Тарифа № 1 към Закона за държавните такси за таксите, събирани от съдилищата, прокуратурата, следствените служби и Министерството на правосъдието**, както следва:

**а)По жалби срещу административни актове се събира проста такса, както следва:**

- от юридическите лица с нестопанска цел и от физическите лица, които не са търговци – 10 лв.

- от юридически лица, без посочените в буква „а”, и от физическите лица – търговци по смисъла на Търговския закон – 50 лв.

**б) За издаване на:**

- удостоверение – 5 лв.

 - препис от документи – 2 лв., а ако преписът е повече от една страница – за всяка следваща по 1 лв.

 - фотокопие от документи – за всяка страница 0,10 лв., а ако фотокопието е повече от 50 страници – за всяка следваща по 0,07 лв.

 **2.Тарифа за държавните такси, които се събират от съдилищата по Гражданския процесуален кодекс (ГПК),** както следва:

По молба за издаване на изпълнителен лист, както и в случаите на служебно издаване на такъв – 5 лв.

 **Държавни такси по АПК:**

**3. За касационни жалби таксите се събират съгласно чл.227а от АПК както следва:**

 - от граждани, едноличните търговци, държавни и общински органи и за други лица, осъществяващи публични функции, и организации, предоставящи обществени услуги – 70 лв.

 - от организации – 370 лв.

 -когато има определяем материален интерес по делото, държавната такса за граждани, еднолични търговци, организации, държавни и общински органи и за други лица, осъществяващи публични функции, и организации, предоставящи обществени услуги, е пропорционална и е в размер 0,8 на сто от материалния интерес, но не повече от 1700 лв., а в случаите, когато материалният интерес е над 10 000 000 лв. – таксата е в размер 4500 лв.

 - независимо дали по делото има определяем материален интерес или не, таксите при касационно обжалване по дела за пенсионно, здравно и социално осигуряване са 30 лв. за гражданите и едноличните търговци и 200 лв. за организациите, държавните и общинските органи и за други лица, осъществяващи публични функции, и организации, предоставящи обществени услуги.

Държавна такса по производството не се внася от прокуратурата за подаване на протест, както и от граждани, за които е признато от съда, че нямат достатъчно средства да я заплатят. При разглеждане на молбата за освобождаване от държавна такса съдът взема предвид:

1. доходите на лицето и на неговото семейство;

2. имущественото състояние, удостоверено с писмена декларация;

3. семейното положение;

4. здравословното състояние;

5. трудовата заетост;

6. възрастта;

**4. За касационното производство по ЗАНН не се събират държавни такси.**

**5. За частна жалба съгласно чл.235а от АПК и за производство по отмяна на влезли в сила съдебни актове по чл. 242а от АПК се събира такса в размер:**

 - 30 лв. за граждани и

 - 150 лв. за организации.

В този случай не се дължи такса от граждани по дела за пенсионно, здравно и социално осигуряване.

**6. За делата по реда на глава „Производства за обезщетения“ съгласно чл.204а от АПК** се внася проста държавна такса в размер, определен с тарифата, приета от Министерския съвет.

**Държавни такси по ЗУСЕСИФ**

**7.При оспорване на индивидуални административни актове по Закона за управление на средствата от Европейските структурни и инвестиционни фондове държавните такси,** които се събират за съдебните производства, съгласно чл. 27 ал. 6 от закона са пропорционални и се определят като 1 на сто от материалния интерес, но не повече от 1700 лв., а в случаите, когато материалният интерес е над 10 000 000 лв. – таксата е в размер 4500 лв. За производства по глава десета, раздел IV от Административнопроцесуалния кодекс и за производства по частни жалби пред Върховния административен съд се събира пропорционална такса в размер 10 на сто от дължимата такса по изречение първо, но не по-малко от 100 лв.

**Държавни такси по ДОПК:**

**8). За делата по реда на глава“Съдебно обжалване на ревизионен акт“ съгласно чл.161 ал.4 от ДОПК д**ържавната такса за касационно обжалване се определя по реда на АПК върху определяем материален интерес в размер на установеното с ревизионния акт публично вземане.